Pampang ng Pagkakaisa

Ang Pampang ng Pagkakaisa (Ingles: Pagkakaisa Banks), o Union Banks (Ingles); (Biyetnames: Cụm Sinh Tồn; Tsino: 九章群礁; pinyin: Jiǔzhāng Qúnjiāo) ay isang malaking lubog na atol sa gitna ng Delikadong Karagatan (Dangerous Ground) sa Kapuluan ng Kalayaan sa Kanlurang Dagat ng Pilipinas, 230 kilometro (120 milyang pandagat) sa kanluran ng baybayin ng Pilipinas. Binubuo ito ng mga pulo at bahura na nananatiling paksa ng alitan sa pag-aangkin ng Kapuluan ng Kalayaan. Ang pinakamalapit na atol dito ay ang Pampang ng Bayani, na matatagpuan 25 kilometro (13 milyang pandagat) sa gawing hilaga ng Pampang ng Pagkakaisa. Dalawa lamang ang likas na pulo sa gilid ng bahura, ang Pulo ng Rurok at ang Pulo ng Julian Felipe. Ang atol ay may haba na 55 kilometro (34 milya) mula sa Bahura ng Mabini sa timog-kanluran hanggang sa Bahura ng Julian Felipe sa hilagang-silangan, at may lapad na umaabot sa 15 kilometro (9.3 milya). Ang kabuuang lawak nito ay 461 kilometro kuwadrado (178 milya kuwadrado). Ang gitnang laguna nito ay may lalim na umaabot sa 53 metro (174 talampakan). Mga pulo at bahurang bumubuo sa Pampang ng Pagkakaisa Binubuo ang Pampang ng Pagkakaisa ng mga sumusunod na pulo at bahura, na nakalista nang pakanan mula sa timog-kanlurang sulok nito: Key: Dilaw (Yellow) = sinasakop ng Tsina (PRC); Lila (Violet) = sinasakop ng Vietnam Mga Sanggunian